วันนี้เริ่มงานวันแรก ประเดิมด้วยการลงมาชิมอาหารร้านคุ้นเคย ความจริงอยากทานสลัดบาร์ที่ซิซเลอร์ แต่ทนรอคิวไม่ไหว อะไรกันเนี่ยบ่ายสองแล้วนะ ผู้คนทำไมถึงมากมายได้ขนาดนี้ ไม่ไปเที่ยวปีใหม่ต่างจังหวัดกันหรือไร

เดินวนไปวนมาทานร้านนี้แหละ โต๊ะว่างเยอะดี เอ๊ะ!! โต๊ะว่างเยอะจะดีหรือไร ไม่เอาละหิวแล้ว โฮสเตสน่ารักพาไปนั่งโต๊ะแบบไม้ๆ เรื่องเยอะอีกไม่นั่งค่ะ จะนั่งโซฟาให้ได้ น้องบอกอย่างสุภาพว่า ยังไม่ได้เคลียร์ แต่ถ้าคุณลูกค้าจะรอก็ได้ จะรีบเคลียร์ให้นะคะ หิวนะแต่จะรอค่ะ ดูเมนูเล่นๆระหว่างรอ ขุ่นพระ!! แพงเน๊อะ อะไรๆก้อหลักร้อย มิน่าโต๊ะว่างเยอะเลย

แล้วก้อสั่งอาหารอย่างไม่วู่วามเพราะแพง เอ๊ยยย..เพราะมาคนเดียวค่ะ สั่งลาบไก่กรอบ 143 บาท และก๋วยเตี๋ยวเรือผัด+เสต็กปลาราดซอสพริกไทยดำ 175 บาท รสชาติพอได้ อ๊ะๆ!! ราคายังไม่รวมค่าบริการอีก 10% นะคะ

เอาเป็นว่ามื้อนี้ ชอบผักที่มาพร้อมกับก๋วยเตี๋ยวเรือผัดมากค่ะ หอม กรอบ อร่อย ถูกใจผักเฉยเลย เสต็คปลาเนื้อปลาสดนะแต่ไร้รสชาติจืดชืด ส่วนลาบไก่รสเค็มนำและออกขมๆปลายลิ้น ทำไมหว่าแอบถามตัวเอง เพราะพริกหรือไก่กรอบจนไหม้น๊อ

สรุปว่าทานอิ่มแล้วถึงบอกเค้าว่า ถ้ามาคราวหน้าขอให้อร่อยกว่านี้ แคชเชียร์อมยิ้ม และกล่าวว่า "สวัสดีปีใหม่ค่ะ"